Document ID: /roh_data/filtered/fineweb-2-filterrobots_roh.jsonl.gz/25520

Questa purschida è vegnida elavurada ensemen cun la Viafier retica, la Polizia chantunala e l’Uffizi da construcziun bassa dal Grischun. Tenor l’urari da stad circuleschan ils trens al tunnel dal Vereina fin las 21:00. La prolungaziun en cas da trid'aura fin a mesanotg vala sco mesira segirezza per tut ils automobilist cun pneus da stad.
Purschida mo en cas da naiv sin ils pass
Sco quai che Simon Roner, il manader da transport d’autos al Vereina di vegn l’urari prolungà mo sche tut ils pass en l'Engiadina en cuverts cun naiv. Impurtant saja da s’infurmar oravant sin las paginas d’internet u tar la Viafier retica co la situaziun vesa ora. Il mais da november percunter vegn quella prolungaziun mo purschida en cas extrem. Cun il midament d’urari l'emprim da december circuleschan lura mintga di trens fin mesanotg.
RR actualitad 17:00